OpenLLM-France/wikimedia huggingface dataset:
# Hervé Duclos-Lassalle

Hervé Duclos-Lassalle (Paue, 1979ko abenduaren 24a-), Frantziako txirrindulari ohia da. Gilbert Duclos-Lassalle txirrindulariaren semea da.

## Palmaresa

2003
* Loir et Cher Tourra
2004
* Nafarroako Itzuliko etapa bat
2005
* 3. Joaquim Agostinho Garaikurreko etapa batean
2008
* Marseillesa Sari Nagusia

## Kanpo estekak

Hervé Duclos-Lassalle - ProCyclingStats
* Datuak: Q1383988
# Hervé Faye

Hervé Faye (Saint-Benoît-du-Sault, 1814ko urriaren 1a - Paris, 1902ko uztailaren 4a) frantses astronomoa izan zen. Epe jakinetan azaltzen den kometa bat aurkitu (Faye kometa, 1843), eta haren izaera eta osagaiak zehaztu zituen. Laplaceren kosmogonia zalantzan jartzen zuen teoria bat proposatu zuen (1865). Bere esanetan, makina termiko baten antzekoa da Eguzkia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q472118
* Multimedia: Hervé Faye / Q472118
# Hervé Tullet

Hervé Tullet (Avranches, Normandia, 1958ko ekainaren 28a) frantses artista, antzerkigilea, ilustratzailea eta haur literaturako idazlea da. 2010eko bere Press Here liburua The New York Timesen Best Seller zerrendan egon zen 4 urtez.

## Euskaraz

Euskaraz ere baditu liburu batzuk, adibidez Ideia bat, Soinua egiten duen liburua, Liburu bat, Jolastuko gara?, Marraztu edo Koloreak.

## Kanpo estekak

* Datuak: Q3134652
# Hervé Bazin

Hervé Bazin —jaiotza-izena: Jean-Pierre Hervé-Bazin— (Angers, Frantzia, 1911ko apirilaren 17a - Gennes, Frantzia, 1996ko otsailaren 17a) frantsesezko idazlea izan zen. Eleberrigintza landu zuen batik bat. Burgesiaren eta gizarte industrializatuaren inguruko satirak dira Bazinen eleberriak: Vipère au poing (1948, Sugegorria ukabilean), La mort du petit cheval (1950, Zalditxoaren heriotza), Qui j'ose aimer (1956, Nik maitatzen dudana), Le matrimoine (1967, Ezkontza).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q358479
* Multimedia: Hervé Bazin / Q358479
# Hervías

Hervías Errioxako udalerria da, 2005ean 132 biztanle zituena.

## Kanpo estekak

* Datuak: Q1646999
* Multimedia: Hervías / Q1646999
# Hiperborea

Greziar mitologian, Hiperborea, oraindik ezezagunak ziren iparraldeko lurretan, Trazia iparraldean zegoen eskualde bat zen. Bere izena (Boreasetik haratago), Boreas haize jainkoa Trazian bizi zela, eta, bere semeak, erresuma honetatik haratago, Hiperborean bizi zirela uste izatetik dator. Ohitura primitiboak ematen zitzaizkien: Silenok, bere fabuletako batean, aurkitu zutenagatik izututa, euren herrialdera itzuli eta sekula gehiago etorri ez ziren ozeanotik haratagoko beste kontinente batetako biztanleek bisitatutako lehen gizakiak izan zirela esaten zuen.
Hiperborei buruz, hilezkorrak zirela esaten da, erraldoi bezala deskribatuak izateaz gain. Apolo jainkoak, udazkenero, bere gurdia, bere neguko egoitza zen toki honetarantz gidatzen zuen.

## Egungo erreferentziak

* Friedrich Nietzschek, bere hiperboreo izaera aldarrikatzen du, ezagutzen diren mugetatik haratago, kontu moral eta fisikoetan garai hartan zegoen pentsamendu homogeneoari aurre eginez.
* Hiperboreoei buruzko beste erreferentzia literario bat, James Joyce idazlearen Ulisesen ematen da, laneko protagonistetako batek, bere hiperboreo izaera aipatzen duenean, bere lagunarekin moralki berdintzen denean, belaunikatu eta bere amagatik otoitz egin ez zuena, honen herio lekuan.

## Kanpo estekak

* Datuak: Q243333
# Hiperboloide

Hiperboloidea koordenatu-ardatzekiko paraleloak diren sekzio lauak elipseak, zirkuluak edo hiperboleak dituen gainazal koadratikoa da, amaigaberantz bi aurkako noranzkoetan hedatzen dena. Bi eratakoa da: bi orrikoa eta orri bakarrekoa. Lehenengoak bi orriak bereiziak eta lerro ganbilak elkarren aurkako noranzkoetan kokatuak izaten ditu; bestea, berriz, erdigunetik elkarren aurkako bi noranzkoetan hedatzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q505628
* Multimedia: Hyperboloid / Q505628
# Hiperbitaminosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hiperbitaminosia organismo batean gertatzen den bitamina baten gehiegizko metaketa da. Bitamina zein den ondorio ezberdinak ekar ditzake.

## Ikus, gainera

* Abitaminosi, bitamina baten gabezia.

## Kanpo estekak

* Datuak: Q423927
# Hiperbola

    Artikulu hau kurba matematikoari buruzkoa da; tropoa gaitzat duena beste hau da: «Hiperbole»
Hiperbola fokuak deritzen bi puntu finkoetarainoko distantzien kendura konstantea duten planoko puntu guztien leku geometrikoa da. Kono bati konoaren oinarriarekiko ebakidura elkartzut bat egitean agertzen den irudi geometrikoa da.

## Hiperbola baten elementuak

* Fokuak: $F\,\!$ eta $F'\,\!$ puntuak.
* Simetria-ardatzak: Bi fokuetatik puntuetatik igarotzen den $r\,\!$ zuzena eta horren $s\,\!$ zuzen erdibitzailea.
* Zentroa: $C\,\!$ puntua, hau da, simetria-ardatzen ebaki-puntua.
* Erpin errealak: $A\,\!$ eta $A'\,\!$ puntuak, hau da, hiperbolaren era $r\,\!$ zuzenaren arteko ebaki-puntuak.
* Erpin irudikariak: $B\,\!$ eta $B'\,\!$ puntuak, hau da, zentroa $A\,\!$ puntuan izanik, $CF\,\!$ erradioko zirkunferentziaren eta $s\,\!$ zuzenaren arteko ebaki-puntuak.
* Ardatz erreala: $AA'\,\!$ segmentua.
* Ardatz irudikaria: $BB'\,\!$ segmentua.
* Foku-distantzia: $FF'\,\!$ segmentuaren luzera.
* Asintotak: $m\,\!$ eta $n\,\!$ zuzenak.
non,
* $BB'=2b\,\!$
* $FF'=2c\,\!$
* $AA'=2a\,\!$
* $c^{2}=a^{2}+b^{2}\,\!$

## Exzentrikotasuna

Hiperbolaren exzentrikotasuna, foku-distantzia erdiaren eta ardatz nagusiaren erdiaren arteko zatidura da. Hiperbola baten exzentrikotasuna beti 1 da, c = a delako.
* $e={\frac {c}{a}}$

## Ekuazioak

* Hiperbola X ardatzean orientatuta badago eta zentrua (0,0) puntuan ez badago:
${\frac {(x-x_{0})^{2}}{a^{2}}}-{\frac {(y-y_{0})^{2}}{b^{2}}}=1$
* Hiperbola X ardatzean orientatuta badago eta zentrua (0,0) bada:
${\frac {x^{2}}{a^{2}}}-{\frac {y^{2}}{b^{2}}}=1$
* Hiperbola Y ardatzean orientatuta badago eta zentrua (0,0) puntuan ez badago:
${\frac {(x-x_{0})^{2}}{b^{2}}}-{\frac {(y-y_{0})^{2}}{a^{2}}}=-1$
* Hiperbola Y ardatzean orientatuta badago eta zentrua (0,0) bada:
${\frac {x^{2}}{b^{2}}}-{\frac {y^{2}}{a^{2}}}=-1$

## Kanpo estekak

* Datuak: Q165301
* Multimedia: Hyperbolas / Q165301
# Hiperbole

    Artikulu hau tropoari buruzkoa da; kurba matematikoa gaitzat duena beste hau da: «X(Hiperbola»
Hiperbolea gehiegikeria handia egitean datzan tropoa da, esandakoaren dimentsioa handitu edo txikituz; funtsean, mezuari indarra emanez nahita egiten den gehiegikerian oinarritzen den erretorikazko figura da. Adibidez: Milaka aldiz deitu dizut.

## Kanpo estekak

* Datuak: Q181036
# Hiperbolemia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hiperbolemia, pletora ere deitua, organismo baten zirkulazio-aparatuan normala dena baino odol-bolumen handia dagoen egoera da.

## Kanpo estekak

* Datuak: Q1614115
# Hipercor Bandera

Hipercor Bandera denboraldiaren hasieran kantabriar taldeen artean jokatzen den estropada klasikoa da. 2017 urtetik aurrera El Corte Inglés bandera izena du.

## Palmaresa

| Urtea | Irabazlea | Bigarrena | Hirugarrena |
| 2000 | Astillero | Ciudad de Santander | Castro Urdiales |
| 2001 | Castro Urdiales | Ciudad de Santander | Astillero |
| 2002 | Castro Urdiales | Astillero | Pedreña |
| 2003 | Astillero | Pedreña | Laredo |
| 2004 | Astillero | Pedreña | Castro Urdiales |
| 2005 | Castro Urdiales | Pedreña | Astillero |
| 2006 | Pedreña | Castro Urdiales | Astillero |
| 2007 | Pedreña | Pontejos | Camargo |
| 2008 | Castro Urdiales | Astillero | Pedreña |
| 2009 | Castro Urdiales | Pedreña | Astillero |
| 2010 | Pedreña | Astillero | Santoña |
| 2011 | Pedreña | Castro Urdiales | Astillero |
| 2012 | Pedreña | Castro Urdiales | Astillero |
| 2013 | Astillero | Pedreña | Castro Urdiales |
| 2014 | Astillero | Pedreña | Santoña |
| 2015 | Pedreña | Astillero | Castreña |
| 2016 | Astillero | Pedreña | Camargo |
| 2017 | Pedreña | Astillero | Santoña |
| 2018 | Astillero | Pedreña | Camargo |
| 2019 | Astillero | Pedreña | Castreña |
| 2020 | Pedreña | Astillero | Camargo |
| 2021 | Pedreña | Castreña | Camargo |
| 2022 | Pedreña | Castreña | Camargo |
| 2023 | Pedreña | Camargo | Astillero |

## Garaipenak

| Taldea | Garaipenak | Urteak |
| Pedreña | 11 | 2006, 2007, 2010, 2011, 2012, 2015, 2017, 2020, 2021, 2022, 2023 |
| Astillero | 8 | 2000, 2003, 2004, 2013, 2014, 2016, 2018, 2019 |
| Castro Urdiales | 5 | 2001, 2002, 2005, 2008, 2009 |

## Emakumezkoen estropada

| Urtea | Irabazlea | Bigarrena | Hirugarrena |
| 2017 | Castreña | Colindres | - |

## Kanpo estekak

* Traineras.es webgunean Hipercor Banderaren palmaresa
* Datuak: Q3038972
# Hipercorreko atentatua

Hipercorreko atentatua ETA erakundeak 1987ko ekainaren 19an Bartzelonan Hipercor enpresak zuen merkataritza-zentro batean egindako atentatua da, non lur azpiko aparkalekuan bonba auto bat jarri eta leherrarazi zuen. Sant Andreu auzoan gertatu zen, Meridiana etorbidean.
Ondorioz, 21 pertsona hil eta hamarka zauritu izan ziren. Atentatuaren zirkunstantzien inguruko eztabaida sortu zen, ETA erakundeko kide batek atentatuaren aurretik hiru dei egin baitzituen lehergailuaren berri emateko.
Trantsiziotik aurrera Katalunian egindako atentaturik odoltsuena izan zen Bartzelonako hau. Halaber, politikoki ondorio garrantzitsuak ekarri zituen: besteak beste, Ajuriaeneko Ituna, 1988an.
Beste ondorioetako bat laguntasuna izan zen. ETAk Euskadin, baina bereziki Katalunian zuen babes sozial garrantzitsua galdu egin zuen egun batetik bestera atentatu honen ondorioz.

## Manifestazioa

1987ko ekainaren 22an, 750.000 pertsona inguru manifestatu ziren Passeig de Gràcia pasealekuan. Besteak beste, Jordi Pujol Generalitateko orduko presidenteak, Pasqual Maragall Bartzelonako alkateak eta Jesus Egiguren Eusko Legebiltzarreko presidenteak parte hartu zuten. Nuria Espert aktoreak testua irakurri zuen amaieran.

## Epaiketak

Domingo Troitiño eta Josefa Ernaga epaitu eta kondenatu zituzten atentatu egiletzat; eta, geroago, Rafael Caride eta Santiago Arrospide ere bai, lehenengoa Bartzelona Komandoaren burutzat, eta bigarrena ETAren burukidetzat. 794 urteko kartzela zigorra ezarri zioten bakoitzari.
Urteak aurrera, Espainian lehenengo aldiz epaileek aitortu zuten Estatuaren ardura atentatu baten ondorioz. Izan ere, erabaki zuten Poliziak ez zuela behar besteko arduraz jokatu eraikina husteko eta kalte pertsonalak saihesteko.

## Biktimen aldeko lana

Robert Manriquek harakin lan egiten zuen supermerkatuan garai hartan, eta larriki zaurituta gelditu zen atentatuaren ondorioz. Ebakuntza bat baino gehiago eta ospitaleratze aldi luzeak egin eta gero, atentatuaren biktimen alde lan egiteari ekin zion. AVT erakundearen arduraduna izan zen Katalunian, baina talde haren ildo politikoarekin zituen desadostasunengatik utzi zuen ardura hori. Geroztik, beste bide batzuetatik egin du lan arlo horretan.
2017an, triskantzaren 30. urteurrena zela-eta, erakusketa bat abian ipini zuten Fabra i Coats kultura gunean, Sant Andreun. Halaber, urte hartako abuztuan gertatutako atentatu jihadistak zirela-eta, Manriquek biktima haiei ere laguntzeari ekin zion.

## Erreferentziak

* ↑ https://www.elperiodico.com/es/politica/20170619/hipercor-atentado-final-ambiguedad-politica-catalunya-1930401

## Ikus, gainera

* ETAk hildakoen zerrenda
* 1991ko Viceko atentatua

## Kanpo estekak

* Atentatuaren inguruko erreportajea, ETBn.
* (Gaztelaniaz)(Katalanez) El trastero azul, Robert Manriqueren bloga.
* Datuak: Q58412
* Multimedia: 1987 Hipercor bombing / Q58412
# Hélène Devynck

Hélène Devynck (Paris 1966), Frantziako telebistako kazetaria da. MeToo mugimenduaren Frantziako kasuetan Patrick Poivre d'Arvor salatu duen emakumezkoetako bat izan da, bere bortxatzaile gisa salatu ere.

## Biografia

1980ko hamarkadaren amaieran sartu zen TF1ean . Zientzia politikoetan masterra egiten ari zela, Patrick Poivre d'Arvorren laguntzaile izan zen 1991tik 1993ra . 2022an Impunite (Inpunitatea) liburu autobiografikoa idatzi zuen Devynckek non deskribatzen duen Poivre d'Arvorrek bortxatu egin zuen. Gizonezko kazetariak salaketa ugari jaso ditu 2020eko hamarkadan, 23 emakumezkorenak gutxienez. Frantziako MeToo eskandaluen erdigunean dago kasu hau.
2011n, Emmanuel Carrère idazlearekin ezkondu zen, eta harekin alaba bat dauka. Bikotea dibortziatu zenean Le Monde- ri eskainitako elkarrizketa batean adierazi zuen, Emmanuel Carrèrerekin bikotean izandako hamabost urteetan, Carrereren liburu, gidoi, artikulu guztietan zuzenean lan egin zuen Devynckek .

## Erreferentziak

* Artikulu hau, osorik edo zatiren batean, frantsesezko wikipediako «Hélène Devynck» artikulutik itzulia izan da, 2023-04-24 data duen 203630288 bertsioa oinarritzat hartuta. Sartze-datarik ez duten erreferentziak, edo 2023-04-24 baino lehenago datatuak, jatorrizko artikulutik ekarri dira itzulpenarekin batera.
* 1 2 Aude Dassonville, Yann Bouchez et Lorraine de Foucher. (2021-03-15). «De nouvelles accusations de violences sexuelles contre Patrick Poivre d’Arvor» Le Monde.fr..
* ↑ Teyseyre Koskarat, Oihana. (2022-11-19). ««Inpunitatea da sexu erasoak ahalbidetzen dituen bazka»» Berria (Noiz kontsultatua: 2023-06-04).
* ↑ Média, Prisma. Hélène Devynck - La biographie de Hélène Devynck avec Gala.fr. ..
* ↑ Violaine de Montclos. (2020-10-07). «Littérature – Y a-t-il une affaire Carrère ?» Le Point.
* ↑ Béatrice Gurrey. (2020-11-26). «Controverse autour de « Yoga », d’Emmanuel Carrère : « Je ne veux pas être écrite contre mon gré », affirme Hélène Devynck» Le Monde..

## Kanpo estekak

* Datuak: Q106095163
# Hélène Feillet

Joséphine Jeanne Hélène Feillet, (Paris, 1812ko azaroaren 2a - Biarritz, 1889ko abenduaren 9a), Euskal Herriko margolari eta litografoa izan zen.

## Bizitza

Hélène Feillet Hélène Pernotinen eta Pierre Jacques Feillet artistaren alaba zen.
1835 eta 1840 bitartean bineta sorta bat grabatu zuen Félix Morelek (Bayonne, vues historiques et descriptives) eta Charles-Henri Hennebuttek (Album des deux frontières, Guide du voyageur de Bayonne à St Sébastien) sinatutako bilduma batzuentzat. Azken hori bere ahizparekin ezkondu zen, Blanche Feillet-Hennebutte, bera ere litografoa.
1850 eta 1870 bitartean, zenbait eskuliburu zientifiko ilustratu zituen.
1836tik erakusketak egin zituen, eta, 1855ean, erakusketa bat egin zuen Londresen.
Margolari osoa izan zen, izan ere, denetarik egin zuen: paisaiak, erretratuak, eszena historikoak eta hainbat eta hainbat eszena etnografiko. Hark margotu Orleansko dukearen eta dukesaren iritsiera Baionara (1842) barne ministerioak egindako enkargua izan zen.
Bi helbide hauetan bizi izan zen: Parisen, Enfer 2 karrikan, eta Baionan, Galuperie karrikan.
Gaur egun, Baionako kale batek haren izena du.

## Oharrak

* ↑ Pierre Jacques Feillet guardia inperialeko ehiztarien erregimenduko antzinako kide izan zen. Saint Didier-en larriki zaurituta gertatu ondoren, armada utzi eta margogintza ikasten jarri zen Parisen 1814an lehenengo Pernotinekin, eta ondoren, Girodetekin. Irakaslearen alabarekin ezkondu zen, Hélène Pernotin, eta litografian murgildu zen erabat. 1834an, Baionako marrazketa eskolaren zuzendaritza hartu zuen. Angelun hil zen 1855ean Daguerre etxean, Brindos auzoan. Hélènek etxe hori Vauréaleko bizkonteari saldu zion 1876an. Pierre Feilletek eta Hélène Pernotinek hiru seme-alaba izan zituzten: Hélène Joséphine Madeleine, ezkongabea (artikulu honen gaia), Blanche, Charles Hennebutten emaztea, litografoa bera ere, eta Armand Léon, Parisen irakasle ibiliko zena

## Erreferentziak

* ↑ Parisko Artxibategi berreraikia, jaiotza agiriak, 1812 urtea (jaiotza aktak Pariseko helbidea baieztatzen du).
* ↑ Pirinio Atlantikoetako Artxibategia, Biarritzeko komuna, heriotza agiria, 173 zenbakia, 1889 urtea.

## Kanpo loturak

* Euskal Kostaldea Feuillet ahizpen obretan erakusketa birtuala.
* Feillet ahizpak - Euskal herria irudietan erakusketa birtuala
* Datuak: Q15407045
* Multimedia: Hélène Feillet / Q15407045
# Hélène Laporte

Hélène Laporte (Villeneuve-sur-Lot, Frantzia, 1978ko abenduaren 29a) frantziar politikari kontserbadorea da.

## Bizitza

Hélène Laporte 1978ko abenduaren 29an jaio zen Villeneuve-sur-Loten. Aitona, Jacques Laporte, Fronte Nazionalerako hautagaia izan zen 1997ko hauteskunde legegileetan Villeneuve-sur-Loten. Bere ama, Isabelle Laporte, hiri bereko udal oposizioko hautatua izan zen.
Hélène banku analista eta aberastasuna kudeatzeko aholkularia da. Bordeleko zirujau ortopediko batekin ezkonduta dago eta bi seme-alabaren ama da.
Fronte Nazionalean sartu eta urtebetera, 2015eko eskualde hauteskundeetara hautagai aurkeztu zen, eta Akitania-Limousin-Poitou-Charentes eskualdeko kontseilari hautatu zuten, gero Akitania Berria izango zen eskualdekoa.
Lot-et-Garonne eskualdeko kontseilaria, 2019ko Europako hauteskundeetarako Bilgune Nazionaleko hautes-zerrendan bigarren aurkeztu zen.
Europako Parlamentuko legebiltzarkidea da.

## Kanpo estekak

* Datuak: Q60604421
* Multimedia: Hélène Laporte / Q60604421
# Hlin

Hlin, eskandinaviar mitologian, Odinen emaztea den Frigg jainkosaren hiru neskameetako bat da, Gna eta Fullarekin batera.
Bere izenak, "babeslea" esan nahi du, eta Friggek, gizonak babesteko eta atsekabetutako hilkorrak kontsolatzeko betebeharra ematen dio.
Völuspan, Hlin, Friggen izen bat bezala agertzen da.

## Kanpo estekak

* Datuak: Q1254651
# Hlboké

Hlboké Eslovakiako udalerri bat da, Senicako barrutian kokatuta. 20,13 km²ko azalera du eta 931 biztanle 2017ko datuen arabera.

## Historia

Idatzizko lehen aipamena 1262. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q303343
* Multimedia: Hlboké / Q303343
# Hlboké nad Váhom

Hlboké nad Váhom Eslovakiako udalerri bat da, Bytčako barrutian kokatuta. 5,36 km²ko azalera du eta 947 biztanle 2017ko datuen arabera.

## Historia

Idatzizko lehen aipamena 1347. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q678581
* Multimedia: Hlboké nad Váhom / Q678581
Bardejoveko barrutiko udalerriak :
HiriakBytčaHerriakHlboké nad Váhom • Hvozdnica • Jablonové • Kolárovice • Kotešová • Maršová-Rašov • Petrovice • Predmier • Súľov-Hradná • Veľké Rovné • Štiavnik :
# Hlidskjalf

Hlidskjalf edo Hliðskjálf, eskandinaviar mitologian, Odinen tronua da, mundu guztiak ikustea ahalbidetzen diona.
Grimnismalen, Odin eta Frigg, Hlidskjalfen eserita daude euren seme Jotunak diren Agnarr eta Geirröd ikusten dituztenean, lehena, leizezulo batean bizitzen erraldoi batekin, eta, bestea, errege izanez. Friggek, orduan, bere senarrari, Geirröd miserable bat zela eta batere abegikorra ez zela leporatu zion. Eta, beraz, esandako hau benetakoa ote zen eztabaidatu ondoren, Odinek, Geirröd bisitatzea erabaki zuen, hobeto jakiteko.
Skirnismalen, Frey da Hlidskjalfen esertzen dena Jötunheimerantz begiratzen duenean eta Gerd erraldoi ederra ikusten duenean, honetaz berehala maiteminduz.
Gylfagginingen, Snorri Sturlusonek, tronua, olerkiaren lau zati ezberdinetan aipatzen du. Lehendabizi, tronuari, bizileku bezala erreferentzia egiten diola dirudi:
"Jauregi bat dago, Hlidskjalf deitua, eta Odin han eseri zenean, tronuan, kanporantz begiratu zuen, mundu osorantz, eta gizaki bakoitzaren ekintzak ikusi zituen, eta ikusitako gauza guztiak jakin zituen".
Baina, olerkian, aurrerago, tronuari berari erreferentzia egiten dio.
Beste bizileku bat dago han, Valaskjalf deitua dena. Odinena da egoitza hori. Jainkoek, zilar hutsez egin eta estali zuten, eta jauregi honetan dago Hlidskjalf, hala deitzen baita tronua. "Guztien aita" han esertzen den bakoitzean, mundu guztiak aztertzen ditu.
Hlidskjalf aipatzen den hirugarren aldia, Gerden sedukzioari buruzko Snorriren istorioan da, Skirnismalen.
Azkenik, Snorrik, Odinek, tronua, Loki, Baldur erahila izan ondoren ihes egin zuenean aurkitzeko nola erabili zuen kontatzen du.

## Kanpo estekak

* Datuak: Q872135
# Hlawiceras

Hlawiceras ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q5873516
# Hlebine

Hlebine Kroaziako udalerri bat da, Koprivnica-Križevci eskualdean. Azken zentsuaren arabera 1.180 biztanle zituen.

## Kanpo estekak

* Datuak: Q257842
* Multimedia: Hlebine / Q257842
# Horndean

Horndean, Ingalaterrako hegoaldean dagoen udalerri bat da, Hampshire konderrian.
2012an 12.942 biztanle zituen.
* Datuak: Q2916481
* Multimedia: Horndean / Q2916481
# Hornell (New York)

Hornell New York estatuko hiri bat da. Steuben konderrian kokatua dago. 2010ean 8.563 biztanle zituen, 7,35 kilometro koadrotan banatuta.

## Ikus, gainera

* Steuben konderria

## Kanpo estekak

* Datuak: Q1378011
* Multimedia: Hornell, New York / Q1378011
# Hornby Railways

Hornby Railways Britainia Handiko miniaturazko trenbideak fabrikatzen dituen enpresa bat da. Bere sustraiak 1901ean dira Liverpoolen, Frank Hornby sortzaileak bere Meccano eraikuntza jostailuaren patentea jaso zuenean. Lehen jostailu-trena 1920an sortu zen. 1938an, Hornbyk 00 eskalako lehen trena jarri zuen martxan. 1964an, Hornby eta Meccano bere lehiakideak, Tri-ang konpainiak, erosi zituen eta Tri-ang ordainketa-etenduran sartu zenean saldu zituen. Hornby Railways 1980ko hamarkadan berriro independente bihurtu zen, eta Londresko Burtsan kotizatu zuen, baina 2017ko ekainean jakinarazitako arazo finantzarioen ondorioz, gaur egun Phoenix Asset Management britainiar erreformako espezialistaren jabetza da.
Trenez gain, Hornby-k miniaturazko autoak eta bestelako ibilgailuak ere merkaturatzen ditu Bassett-Lowke, Corgi, Jouef, Lima, Pocher eta Scalextric marken bidez.

## Erreferentziak

* 1 2 «Hornby says takeover bid undervalues firm» Bbc.co.uk 22 June 2017.
* ↑ Mulligan, D. «Hornby Plc Annual Report and Accounts 2017» investis.com.

## Bibliografia

* Foster, Michael (1980) Hornby Dublo Trains: 1938–1964: The story of the perfect table railway, Hornby Companion Series, vol. 3, Cavendish Books berriak,ISBN 0-904568-18-01-904562-00-0
* Hornby PLC (2004) Hornby OO Scale Model Railways: Fiftieth Edition, Produktuen katalogoa: R8108, urteurreneko edizio mugatua, EAN 501-0-9634810-8-7
* Schneider, Lewis (2000ko maiatza) Hornby's made in USA trains, Classic Toy Trains, liburukia. 13, or. 84
* Kohler, Simon (2011ko apirila) - Marketing zuzendaria - Hornby Hobbies Limited

## Kanpo estekak

* Hornby Railways 1955–2011 miniaturazkoen lineako datu-basea
* Miniaturazko trenbideen historia eta erreferentzien baliabidea
* DCC Wiki: Hornby's Zero 1 sistemari buruzko informazio gehiago
* Hornby Trenak
* Datuak: Q164484
* Multimedia: Hornby Hobbies / Q164484
# Horncliffe

Horncliffe, Ingalaterrako ipar-ekialdean dagoen udalerri bat da, Northumberland konderrian. Eskoziako mugan dago.
2011n 403 biztanle zituen.
* Datuak: Q2348000
* Multimedia: Horncliffe / Q2348000
# Hornbrook (Kalifornia)

Hornbrook Ameriketako Estatu Batuetako erroldak esleitutako leku bat da. Siskiyou konderrian dago, Kalifornia estatuan. 266 biztanle ditu, 3,046727 kilometro koadroko azaleran banatuta.

## Ikus, gainera

* Siskiyou konderria

## Kanpo estekak

* Datuak: Q2340899
* Multimedia: Hornbrook, California / Q2340899